Oficiālais Vēstnesis L 087 , 21/03/1998 Lpp. 0017 - 0021



Sadarbības padomes reglaments starp Eiropas Kopienām un to dalībvalstīm, no vienas puses, un Krievijas Federāciju, no otras puses, kā noteikts 1998. gada 27. janvārī (98/228/EK) SADARBĪBAS PADOME, ņemot vērā 1994. gada 24. jūnijā Korfu parakstīto Partnerības un sadarbības līgumu, ar ko izveido partnerību starp Eiropas Kopienām un to dalībvalstīm, no vienas puses, un Krievijas Federāciju, no otras puses, turpmāk tekstā – "Līgums", un jo īpaši tā 90.–93. pantu [1], ņemot vērā 1997. gada 21. maijā Briselē parakstīto līguma protokolu, tā kā Līgums ir stājies spēkā 1997. gada 1. decembrī, IR IZVEIDOJUSI ŠĀDU REGLAMENTU. 1. pants Padomes priekšsēdētājs Sadarbības padomi uz 12 mēnešu laika posmu pārmaiņus vada Eiropas Savienības Padomes loceklis Kopienu un to dalībvalstu vārdā un Krievijas Federācijas valdības loceklis. Tomēr pirmais termiņš sākas pirmajā Sadarbības padomes sanāksmes datumā un beidzas tā paša gada 31. decembrī. 2. pants Sanāksmes Sadarbības padome regulāri tiekas ministru līmenī reizi gadā. Pēc jebkuras puses lūguma var notikt īpašas Sadarbības padomes sesijas, ja par to vienojas puses. Sadarbības padomes sanāksmes, kā par to vienojušās puses, kopīgi sasauc sekretāri. 3. pants Locekļi un to pārstāvniecība Sadarbības padomē Sadarbības padomes locekļus, kā tas noteikts Līguma 91. pantā, ja tie nevar ierasties, var pārstāvēt iecelts ministrs vai amatpersona. Amatpersonai parasti būtu jābūt Krievijas Federācijas misijas Eiropas Kopienās vadītājam vai Pastāvīgās pārstāvniecības ES vadītājam vai vecākajam ierēdnim. Citos gadījumos loceklis, kurš vēlas, lai viņš tiktu pārstāvēts, paziņo priekšsēdētājam viņa pārstāvja vārdu pirms sanāksmes, kurā viņš tiks pārstāvēts. Sadarbības padomes locekļa pārstāvim ir visas tās pašas tiesības, kādas ir loceklim. 4. pants Delegācijas Sadarbības padomes locekļus var pavadīt amatpersonas. Pirms katras sanāksmes priekšsēdētāju informē par katras puses paredzēto delegācijas sastāvu un vadītāju. Sadarbības padome var uzaicināt citas personas piedalīties savās sanāksmēs, lai sniegtu informāciju par konkrētiem jautājumiem. 5. pants Sekretariāts Eiropas Savienības Padomes Ģenerālsekretariāta amatpersona un Krievijas Federācijas iecelta amatpersona darbojas kopīgi kā Sadarbības padomes sekretāri. 6. pants Dokumenti Kad Sadarbības padomes apspriedes tiek balstītas uz rakstiskiem apstiprinošiem dokumentiem, šādi dokumenti abiem sekretāriem ir jānumurē un jāizplata apritē kā Sadarbības padomes dokumenti. 7. pants Sarakste Visa Sadarbības padomei vai Sadarbības padomes priekšsēdētājam adresētā korespondence ir jānodod Sadarbības padomes sekretāriem. Abi sekretāri nodrošina, ka korespondence tiek nodota Sadarbības padomes priekšsēdētājam un attiecīgajos gadījumos tiek izplatīta kā 6. pantā minētie dokumenti citiem Sadarbības padomes locekļiem. Apritē esošā korespondence ir jānosūta Komisijas Ģenerālsekretariātam, ES dalībvalstu pastāvīgajām pārstāvniecībām un Krievijas Federācijas misijai Briselē. Sadarbības padomes priekšsēdētāja korespondenci saņēmējam nosūta attiecīgais sekretārs un attiecīgajos gadījumos tā tiek izplatīta kā 6. pantā minētie dokumenti citiem Sadarbības padomes locekļiem uz adresēm, kas norādītas iepriekš minētajā punktā. 8. pants Sanāksmju darba kārtība 1. Abas puses vienojas par pagaidu darba kārtību katrai sanāksmei Attiecīgais sekretārs to nosūta 7. pantā minētajiem adresātiem ne vēlāk kā 15 dienas pirms sanāksmes sākuma. Pagaidu darba kārtībā ietilpst pozīcijas, par kurām viens no diviem sekretāriem ir saņēmis lūgumu tās iekļaut dienas kārtībā ne vēlāk kā 21 dienu pirms sanāksmes sākuma; pozīcijas tomēr nebūs ierakstītas darba kārtībā, ja vien sekretāri nesaņem apstiprinošus dokumentus ne vēlāk kā darba kārtības nosūtīšanas datumā. Sadarbības padome pieņem darba kārtību katras sanāksmes sākumā. Pagaidu dienas kārtībā neietilpstošu pozīciju dienas kārtībā var iekļaut tikai tad, ja tam piekrīt abas puses. 2. Ja puses tam piekrīt, 1. punktā noteikto laika termiņu var saīsināt, lai ievērotu attiecīgās lietas prasības. 9. pants Protokols Katras sanāksmes protokola projektu kopīgi izveido abi sekretāri divos autentiskos eksemplāros. Atbilstoši vispārējiem noteikumiem, protokolā, ņemot vērā katru pozīciju darba kārtībā, ir jānorāda: - Sadarbības padomē iesniegtie dokumenti, - paziņojumi, kuru iekļaušanu ir lūdzis Sadarbības padomes loceklis, - izteiktie ieteikumi, paziņojumi, par kuriem ir vienošanās, un par noteiktām pozīcijām pieņemtie secinājumi. Protokolā arī iekļauj Sadarbības padomes locekļu vai sanāksmē piedalījušos viņu pārstāvju sarakstu. Protokola projekts ne vēlāk kā mēnesi pēc katras sanāksmes ir jāiesniedz Sadarbības padomei apstiprināšanai Pēc apstiprināšanas divus autentiskus protokola eksemplārus paraksta abi sekretāri un tos iesniedz pusēm. Protokola eksemplāru nogādā katram iepriekš 7. pantā minētajam adresātam. 10. pants Ieteikumi 1. Sadarbības padome savus ieteikumus pieņem, pusēm kopīgi vienojoties. Sesiju starplaikā Sadarbības padome var pieņemt ieteikumus vai apstiprināt protokolus ar rakstisku procesu, ja tam piekrīt puses. Rakstisku procesu veido oficiāla vēstuļu apmaiņa starp sekretāriem, darbojoties ar pušu piekrišanu. 2. Sadarbības padomes ieteikumi Līguma 90. panta nozīmē ir "ieteikums", pēc kura seko kārtas numurs, to pieņemšanas datums un vispārējs to satura apraksts. Sadarbības padomes ieteikumus apstiprina par autentiskiem divi sekretāri un divi autentiski eksemplāri, ko parakstījuši abu pušu delegāciju vadītāji. Ieteikumus kā Sadarbības padomes dokumentus nosūta katram iepriekš 7. pantā minētajam adresātam. 11. pants Atklātība Ja nav nolemts citādi, Sadarbības padomes sanāksmes nav atklātas. Katra puse var izlemt par Sadarbības padomes ieteikumu publicēšanu savā attiecīgajā oficiālajā izdevumā. 12. pants Valodas Sadarbības padomes oficiālās valodas ir abu pušu oficiālās valodas. Sadarbības padome parasti savās apspriedēs pamatojas uz šajās valodās sagatavotajiem dokumentiem. 13. pants Izdevumi Eiropas Kopienas un Krievijas Federācija katra segs savus izdevumus, kas rodas sakarā ar piedalīšanos Sadarbības padomes sanāksmēs attiecībā gan uz personāla, ceļošanas un uzturēšanās izdevumiem, gan uz pasta un telekomunikāciju izdevumiem. Sanāksmju un dokumentu tulkošanas izdevumus sedz Eiropas Kopienas, izņemot izdevumus saistībā ar tulkojumiem no kādas Eiropas Kopienu oficiālās valodas uz krievu valodu, ko sedz Krievijas Federācija. Citus izdevumus saistībā ar sanāksmju organizēšanu, ieskaitot izdevumus par sanāksmēs izplatīto dokumentu pavairošanu, sedz sanāksmes uzņēmēja puse. 14. pants Sadarbības komiteja 1. Ar šo atbilstoši Līguma 92. pantam tiek izveidota Sadarbības komiteja, lai palīdzētu Sadarbības padomei veikt savus pienākumus. To veido Eiropas Kopienu Komisijas pārstāvji un Eiropas Savienības Padomes pārstāvji, no vienas puses, un Krievijas Federācijas valdības pārstāvji, no otras puses, parasti vecāko valsts civildienesta ierēdņu līmenī. 2. Sadarbības komiteja sagatavo Sadarbības padomes sanāksmes un apspriedes, vajadzības gadījumā uzrauga Sadarbības padomes ieteikumu īstenošanu un vispārīgi nodrošina partnerības turpināšanos un pienācīgu līguma darbību. Tā iesniedz priekšlikumus vai ieteikumu projektus pieņemšanai Sadarbības padomē. 3. Līguma 16., 17. un 53. pantā, kā arī 2. pielikumā minētās konsultācijas notiek Sadarbības komitejas ietvaros. Konsultācijas var turpināties Sadarbības padomē, ja puses tam piekrīt. 4. Sadarbības komitejas reglaments ir pievienots šim reglamentam. [1] OV L 327, 28.11.1997., 1. lpp. -------------------------------------------------- PIELIKUMS SADARBĪBAS KOMITEJAS REGLAMENTS 1. pants Padomes priekšsēdētājs Sadarbības komiteju uz 12 mēnešu laika posmu pārmaiņus vada Eiropas Kopienu Komisijas loceklis Kopienu un to dalībvalstu vārdā un Krievijas Federācijas valdības loceklis. Pirmais termiņš sākas pirmās Sadarbības padomes sanāksmes datumā un beidzas tā paša gada 31. decembrī. Šajā periodā un pēc tam katru 12 mēnešu periodu Sadarbības komiteju vada tā puse, kura vada Sadarbības padomi. 2. pants Sanāksmes Sadarbības komiteja tiekas reizi gadā un kad to prasa apstākļi, vienojoties abām pusēm. Katra Sadarbības komitejas sanāksme notiek tādā laikā un vietā, par kuru vienojas puses. Sadarbības komitejas sanāksmes kopīgi sasauc abi sekretāri. 3. pants Delegācijas Pirms katras sanāksmes priekšsēdētāju informē par katras puses paredzēto delegācijas sastāvu un vadītāju. 4. pants Sekretariāts Eiropas Kopienu Komisijas amatpersona un Krievijas Federācijas valdības amatpersona darbojas kopīgi kā Sadarbības komitejas sekretāri. Visa šajā pielikumā minētā Sadarbības komitejas priekšsēdētājam adresētā korespondence un viņa izdotā korespondence ir jānodod Sadarbības komitejas priekšsēdētājam un Sadarbības padomes sekretāriem, un Sadarbības padomes priekšsēdētājam. 5. pants Atklātība Ja nav nolemts citādi, Sadarbības komitejas sanāksmes nav atklātas. 6. pants Sanāksmju darba kārtība 1. Sadarbības komitejas sekretāri izveido pagaidu darba kārtību katrai sanāksmei. Tā attiecīgajam sekretāram ir jānosūta 4. pantā minētajiem adresātiem ne vēlāk kā 15 dienas pirms sanāksmes sākuma. Pagaidu darba kārtībā ietilpst pozīcijas, par kurām viens no diviem sekretāriem ir saņēmis lūgumu iekļaut dienas kārtībā ne vēlāk kā 21 dienu pirms sanāksmes sākuma; pozīcijas tomēr nebūs ierakstītas darba kārtībā, ja vien sekretāri nesaņem apstiprinošus dokumentus ne vēlāk kā darba kārtības nosūtīšanas datumā. Sadarbības komiteja darba kārtību pieņem katras sanāksmes sākumā. Pagaidu dienas kārtībā neietilpstošu pozīciju dienas kārtībā var iekļaut tikai tad, ja tam piekrīt abas puses. 2. Ja puses tam piekrīt, 1. punktā noteikto laika termiņu var saīsināt, lai ievērotu attiecīgās lietas prasības. 3. Sadarbības komiteja var uzaicināt ekspertus piedalīties tās sanāksmēs, lai sniegtu informāciju par konkrētiem jautājumiem. 7. pants Protokols Katrai sanāksmei pieņem protokolu. Protokolā iekļauj Sadarbības komitejā pieņemtos secinājumus. Pēc apstiprināšanas Sadarbības komitejā protokolu paraksta priekšsēdētājs un sekretāri un iesniedz abām pusēm. Protokola eksemplāru nogādā katram šā pielikuma 4. pantā minētajam adresātam. 8. pants Ieteikumi Sadarbības komiteja nepieņem ieteikumus, izņemot atsevišķos gadījumos, kad to pilnvaro Sadarbības padome saskaņā ar Līguma 92. panta 2. punktu. Šādos gadījumos šie dokumenti ir "ieteikums", pēc kura seko kārtas numurs, to pieņemšanas datums un vispārējs to satura apraksts. Ieteikumus pieņem pēc pušu vispārējas vienošanās. Sadarbības komitejas ieteikumus nosūta šā pielikuma 4. pantā minētajiem adresātiem. Sadarbības komiteja var izlemt par šādu ieteikumu publicēšanu. Sadarbības Komitejas ieteikumus paraksta priekšsēdētājs un sekretāri. 9. pants Izdevumi Kopiena un Krievijas Federācija katra sedz savus izdevumus, kas rodas sakarā ar to piedalīšanos Sadarbības komitejas sanāksmēs un tās apakškomitejās un darba grupās gan attiecībā uz personāla, ceļošanas un uzturēšanās izdevumiem, gan uz pasta un telekomunikāciju izdevumiem. Sanāksmju un dokumentu tulkošanas izdevumus sedz Eiropas Kopienas, izņemot izdevumus saistībā ar tulkojumiem no kādas Eiropas Kopienu oficiālās valodas uz krievu valodu, ko sedz Krievijas Federācija. Citus izdevumus saistībā ar sanāksmju organizēšanu, ieskaitot izdevumus par sanāksmēs izplatīto dokumentu pavairošanu, sedz sanāksmes uzņēmēja puse 10. pants Apakškomitejas un darba grupas Sadarbības komiteja var izveidot apakškomitejas un darba grupas, kas tai palīdzētu pildīt tās pienākumus. Tās strādā Sadarbības komitejas vadībā un sniedz tai ziņojumu pēc katras sanāksmes. Apakškomitejas un darba grupas nepieņem ieteikumus. Sadarbības komiteja var mainīt ikvienas apakškomitejas vai darba grupas statūtus, izbeigt to darbību vai izveidot jaunas apakškomitejas vai darba grupas. --------------------------------------------------